பிரிக்ஸ் நாடுகளின் புத்தாக்க ஒத்துழைப்புக்கான செயல் திட்டமும் இக்கூட்டத்தில் ஏற்றுக் கொள்ளப்பட்டது. இத்திட்டத்தின்படி, அரசு சார் மற்றும் தனிநபர் கூட்டுறவு உள்ளிட்ட புத்தாக்க ஒத்துழைப்பை பிரிக்ஸ் நாடுகள் வலுப்படுத்தி, அறிவியல் தொழில் நுட்பப் பூங்கா மற்றும் தொழில் நுட்ப மாற்றம் தொடர்பான ஒத்துழைப்புக்கு ஊக்கமளித்து, இளைஞர்களிடையே புத்தாக்கம் மற்றும் தொழில் நடத்தலுக்கான கூட்டுறவின் உருவாக்கத்தை முன்னேற்றி, அறிவியல் தொழில் நுட்ப புத்தாக்கத்துக்கான முதலீட்டுக்கு ஆதரவளிக்கும். இத்திட்டத்தின் நடைமுறையாக்கம் குறித்து வான் காங் கூறுகையில், இத்திட்டத்தின் நடைமுறையாக்கத்தைத் தூண்டி, பிரிக்ஸ் நாடுகளிடையே புத்தாக்க நெடுநோக்கு, கொள்கை மற்றும் அனுபவம் தொடர்பான பேச்சுவார்த்தை மற்றும் ஒத்துழைப்பை முன்னேற்றும் வகையில், ஏற்கனவே உள்ள அமைப்பு முறையின் கீழ் புத்தாக்க பணிக் குழுவை உருவாக்குவோம் என்று தெரிவித்தார்.